cyanic-selkie/wikianc huggingface dataset:
RGTR-Linn 631
Halten op der Linn
(D'Nimm vun den Halte si sou uginn, wéi se am offizielle 07/2022 Fuerplang publizéiert sinn.)
Ingrid van Bergen
D'Ingrid van Bergen, gebuer de 15. Juni 1931 zu Danzeg, ass eng däitsch Schauspillerin.
Montlauzun
Montlauzun ass eng franséisch Uertschaft a Gemeng am Departement Lot, an der Regioun Occitanie.
Ailly-le-Haut-Clocher
Ailly-le-Haut-Clocher ass eng franséisch Gemeng am Departement Somme an der Regioun Hauts-de-France.
Spillplaz am Bambësch
D' ass eng ëffentlech Spillplaz am Quartier Millebaach vun der Stad Lëtzebuerg.
Déi ursprénglech Spillplaz déi Enn vun den 1960er Joren am Bambësch amenagéiert gouf, war net méi konform zu den aktuelle Sécherheetsnormen a se gouf doropshi komplett renovéiert an am Sënn vun der Inklusioun nei equipéiert.
D'Spillplaz huet en direkte Bezuch zur Geschicht vun der Stad Lëtzebuerg andeems een historesch Monumenter, Legenden a geschichtlech Evenementer am Design vun der neier Spillplaz erëmfënnt.
Geschicht
Schonn uganks vum 20. Joerhonnert gouf d'Plaz vun der aktueller Spillplaz fir Fräizäitaktivitéite gebraucht an am Mee 1910 huet den Demy Gehlen-Pastoret do d'Waldschenke Baumbusch opgemaach.
Do dernieft gouf et och tëscht Mee 1920 an 1924 e Sanatorium. Wéi deen 1931/32 ofgerappt gouf, ass 1933 en Terrain fir Päerdsdressur amenagéiert ginn.
1956 gouf am Bambësch d'Weltmeeschterschaft am Cyclocross organiséiert.
Déi éischt Spillplaz am Bambësch ass 1968 amenagéiert ginn.
Haiteg Spillplaz
D'Spillplaz gouf vum däitsche Landschaftsgäertnerbüro Schwarze und Partner an Zesummenaarbecht mam Stater Bëschservice geplangt an amenagéiert. Se ass a verschidden Zone jee no Alterskategorie vun de Kanner agedeelt. Fir e Bezuch zur Geschicht vun der Stad ze maachen, goufen ë. a. d'Dräi Eechelen, de Bockfiels, d'Schlassbréck an d'Festungsmauer an déi eenzel Installatioun agebaut.
Monléon-Magnoac
Monléon-Magnoac ass eng franséisch Uertschaft a Gemeng, am Departement Hautes-Pyrénées an der Regioun Occitanie.
Spillplaz am Bambësch
Haiteg Spillplaz
Ronderëm d'Spillplaz sti Picknicksdëscher an am Agank gëtt et Sanitäranlagen.
Monléon-Magnoac
Monléon-Magnoac läit um Floss Gers.
Spillplaz am Bambësch
Haiteg Spillplaz
De Budget fir d'Reamenagement vun der Spillplaz läit bei 3,75 Milliounen Euro.
Monléon-Magnoac
Geschicht
Ëm 1515 huet e jonkt Meedchen, d'Anglèze de Sagasan vu Mont Léon, behaapt, d'Muttergottes hätt him den Optrag ginn, eng Kapell bei enger Quell ze bauen. D'Kapell gouf gebaut an no an no huet sech doraus eng Ubiedungs- a Pilgerplaz entwéckelt, déi haut als Notre-Dame-de-Garaison nach als Schoul a Kolléisch wéiderfunktionéiert.
Thérèse Liotard
D'Thérèse Liotard, gebuer de 6. Mee 1949 zu Lille, ass eng franséisch Schauspillerin.
Spillplaz am Bambësch
Haiteg Spillplaz
Déi nei Spillplaz ass de 24. Mee 2023 ageweit ginn; deselwechten Dag gouf och d'Linn 33 vun de Stater Bussen ageféiert, fir den Accès mam ëffentlechen Transport vun der Stad aus an de Bambësch z'erméiglechen.
Thérèse Liotard
Si huet a Filmer vu bekannte Regisseure wéi Michel Deville, Roger Vadim, Costa-Gavras, Agnès Varda, Patrice Leconte, Bertrand Tavernier, Claude Sautet a Jean-Loup Hubert matgespillt.
Success Is the Best Revenge
Success Is the Best Revenge ass e brittesche Film aus dem Joer 1984 vum Jerzy Skolimowski no engem Roman vum Victor Canning.
Brennwäit
D'Brennwäit ass d'Distanz tëscht dem Haaptplang vun enger optescher Lëns oder engem gebéite Spigel am Fokus (Brennpunkt).
Systemer déi aus ville Lënsen oder/a Spigele bestinn – wéi zum Beispill Objektiver vu Kameraen oder Mikroskopen – hunn analog definéiert Brennwäiten. Heibäi loosse sech d'Lag vum Haaptplang (zwéi pro System) net sou einfach wéi bei enger Eenzellëns (an hir) oder bei engem Eenzelspigel (op senger Kopp) ugoen.
D'Brennwäit ass e Konzept vun der paraxialer Optik. Si bezitt sech dofir nëmmen op Stralen, déi e klenge Wénkel an e klengen Ofstand zu der optescher Achs vum Billersystem hunn.
Grouss Brennwäiten entstinn duerch flaach, schwaach gekrëmmt Uewerflächen. Kleng Brennwäiten entstinn duerch staark Krëmmungen. Speziell bei eenzele Lënse gëtt den ëmgedréinte Wäert vun der Brennwäit Briechkraaft oder Briechwäert genannt. Bei Sammellënsen an Huelspigelen ass d'Brennwäit als positive Wäert, bei Streelënsen a Konvexspigelen als negative Wäert definéiert.
D'Brennwäit gëtt bei der Uwendung vun der Lënsenequatioun benotzt. An der Fotografie bestëmmt d'Brennwäit vum Objektiv zesumme mam Ophuelformat de Bildwénkel (kuckt och Formatfaktor). Dat gëllt och fir d'Tëschebild beim Mikroskop. Bei Refrakteren a Spektive bestëmmen d'Brennwäite vun Objektiv an Okular zesummen d'Vergréisserung.
Ken Loach
De Kenneth ("Ken") Loach, gebuer de 17. Juni 1936 zu Nuneaton, ass e brittesche Filmregisseur, dee wéinst sengem sozialrealistesche Stil a senge sozialkriteschen Theeme bekannt ass. Hien huet och en ettlech Tëleesfilmer gemaach.
Biographie
De Loach huet op der Universitéit vun Oxford Droit studéiert. Duerno huet hie beim Theater als Schauspiller geschafft, ier en ufanks vun den 1960er Joren ugefaangen huet, fir d'Televisioun Dokudramen ze realiséieren, dorënner Cathy Come Home (1966). Um Enn vun deem Joerzéngt huet hie seng éischt Kinosfilmer gedréint, dorënner Kes, d'Geschicht vun engem Jong, dee schlecht dru war, a sengem Kréchel.
An den 1970er an 1980er Joren hate seng Filmer wéineg Succès, ë. a. och, well se politesch zenséiert goufen a Schwieregkeeten haten, en Distributeur ze fannen.
An den 1990er Jore goufe seng Filmer méi an Uecht geholl, dorënner Ladybird Ladybird (iwwer eng Fra, déi hir Kanner vum Sozialdéngscht ewechgeholl kritt), Raining Stones (iwwer eng Koppel mat Scholden, déi vun Inkasso-Andreiwer kujenéiert gëtt), Land and Freedom (iwwer de Spuenesche Biergerkrich), Bread and Roses (iwwer Immigranten an den USA), an The Navigators (iwwer d'Privatiséierung vun der Eisebunn).
Zwéi Filmer, déi an den 2010er Joren erauskoumen, haten eng méi optimistesch Nout: Looking for Eric ass d'Geschicht vun engem Papp, dee mat Hëllef vum Supporterclub, wou e Member ass (a mat der ongewinnter Hëllef vum Eric Cantona) säi Jong virun enger Stroossegang rett, déi probéieren, deen an dreckeg Geschäfter eranzezéien a The Angels' Share iwwer e Sozialaarbechter, deen engem Grappvoll Jonker, bei deene wéi et schéngt all Hoffnung verluer ass, e positive Wee virzezeechnen.
Martine Carol
D'Martine Carol gebuer als Marie-Louise Jeanne Nicolle Mourer de 16. Mee 1920 zu Saint-Mandé, Val-de-Marne a gestuerwen de 6. Februar 1967 zu Monte Carlo war eng franséisch Schauspillerin.
Nukkes Schmitt
Den Nukkes Schmitt ass e lëtzebuergeschen Handballspiller.
1951 war de Schmitt fir d'éischt am Kader vun der lëtzebuergescher Härenhandballnationalekipp. Hien huet sechsmol an der Nationalekipp gespillt.
TGV Réseau
Den TGV Réseau ass e franséischen Héichvitesszuch, deen um ganzen elektreschen Netz a Frankräich agesat ka ginn an op verschiddenen auslännesche Strecken.
Stingray-Niwwel
De Stingray-Niwwel, oder Hen 3-1357, ass e planetareschen Niwwel, dee vum Karl Gordon Henize am Joer 1976 katalogiséiert gouf.
TGV Réseau
Et ass eng Weiderentwécklung vum TGV Atlantique. Den TGV Reseau gouf fir d'éischt agesat wéi LGV Nord a Betrib geholl gouf. 50 Eenheete si mat zwou Stroumaarte kompatibel (25 KV/50 Hz, 1.5 KV/Gläichstroum) an 30 Eenheete si mat dräi Stroumaarte kompatibel (25 KV/50 Hz, 1.5 KV/Gläichstroum, 3 KV/Gläichstroum). Well déi Rammen zimmlech kuerz sinn (200 Meter), kann den TGV Reseau um ganze Streckennetz, och mat kuerze Quaien, agesat ginn.
Stingray-Niwwel
Hie läit am Ara an ass ongeféier 18.000 Liichtjoer vun eis ewech. Et ass de jéngste vun alle bis elo observéierte planetareschen Niwwelen. Den Objet ass nom Stiechrochen (englesch Stingray) genannt, well d'Form vum Niwwel engem Rochen gläicht.
Struktur
Am Niwwel läit en Duebelstäresystem. Den Niwwel staamt aus engem fréiere Roude Ris, deen an der Tëschenzäit e Wäissen Zwerg ginn ass. De verbliwwene Wäissen Zwerg huet eng geschate Mass vun 0,6 Sonnemassen. Hie gëtt vun engem zweete Stär begleet. Wéinst hirer gravitativer Wiesselwierkung si béid Stäre mat enger renger Spuer aus Gas verbonnen. Den Niwwel ass ganz jonk an nach zimmlech kleng. Hien huet nëmmen ongeféier een Zéngtel vun der Gréisst vun anere planetareschen Niwwelen.
TGV Réseau
Déi TGVsramm war bis 2016 déi eenzeg Ramm déi bis op Lëtzebuerg gefuer ass. Nodeems d'TGV 2N2-Rammen hir Testfaarten ofgeschloss an hir Zouloossung kritt hunn, ass den TGV Reseau vun 2017 un net méi zu Lëtzebuerg gefuer.
Stingray-Niwwel
Dynamik
Sonnenänlech Stären entwéckele sech um Enn vun hirem Liewen zu Roude Risen. Dobäi stousse se hir baussenzeg Schichten an de Weltraum of, déi spéider den Niwwel bilden. Wärenddeem gëtt sou e Stär ëmmer méi waarm. Dobäi bréngt hien duerch seng verstäerkt Stralung den ofgestoussene Gas un d'Liichten. Wéi den Niwwel an de spéideren 1960er Joren eng éischt Kéier observéiert gouf, war den Zentralstär nach net gliddeg genuch, fir datt hie säi Gas un d'Liichten hätt kënne bréngen. Eréischt zanter Mëtt vun den 1980er Jore huet hien deen Erhëtzungsniveau erreecht.
Bedeitung
De Stingray-Niwwel entstoung eréischt no der Entdeckung vum fréiere Roude Ris, wat bis elo eemoleg ass. Doduerch goufen nei Erkenntnesser gewonnen. D'Fuerscher haten an hire Modeller déi kuerz Iwwergangszäit vun nëmmen 20 Joer, an där sech de Roude Ris zum planetaresche Niwwel entwéckelt hat, net erwaart. Si ware vu méi wéi 100 Joer Entwécklungszäit ausgaangen.
Entdeckungsgeschicht
An engem 1976 publizéierte Katalog huet de Karl Gordon Henize de Virgängerstär vum Stingray-Niwwel op Basis vu Fotoplacken aus de Joren 1949 bis 1951 als Stär mat H-alpha-Emissiounslinn klassifizéiert. Well am Joer 1971 opgeholle Spektre vun engem AGB-Stär, engem Rouden Iwerris vum Typ B1 oder B2, an domat op d'Virstuf vun engem planetareschen Niwwel hiweisen, muss sech d'Bildung vum planetareschen Niwwel no deem Zäitpunkt vollzunn hunn. Éischt Hiweiser op d'Bildung vun engem planetareschen Niwwel goufen 1989 mat der Auswäertung vun IRAS-Date fonnt. 1993 konnte Parthasarathy et al. mam International Ultraviolet Explorer feststellen, dat et sech an der Tëschenzäit ëm e planetareschen Niwwel handelt.
Robin and Marian
Robin and Marian ass e brittesch-US-amerikanesche Film vum Richard Lester aus dem Joer 1976.
Ëm wat geet et am Film?
De Robin Hood an de Little John kommen no 20 Joer Kräizzich erëm zeréck an hir Heemecht. D'Marian ass an der Tëschenzäit an e Klouschter agetrueden…
NGC 3870
Den NGC 3870 ass eng Spiralgalaxis am Stärebild Ursa Major. D'Galaxis gouf am Joer 1790 vum Astronom Wilhelm Herschel mat sengem 18,7"-Spigelteleskop entdeckt.
René Schulté
De René Schulté ass e lëtzebuergeschen Handballspiller.
1953 war de Schulté fir d'éischt am Kader vun der lëtzebuergescher Härenhandballnationalekipp. Hien huet fënnefmol an der Nationalekipp gespillt.
Leucamp
Leucamp ass eng Gemeng am franséischen Departement Cantal an der Regioun Auvergne-Rhône-Alpes.
Marie-José Nat
D'Marie-José Nat, gebuer als Marie-Jose Benhalassa den 22. Abrëll 1940 zu Bonifacio op Korsika a gestuerwen den 10. Oktober 2019 zu Paräis, war eng franséisch Schauspillerin.
D'Marie-José Nat gouf bekannt duerch hir Roll als Meedche vum Jean Gabin am Film Rue des prairies (1959) vum Denys de La Patellière. Aner wichteg Filmer an deene si matgespillt huet sinn: Amélie ou le temps d'aimer (1961), Élise ou la vraie vie (1970) a Les violons du bal (1974) allen dräi vun hirem deemolege Mann Michel Drach, net ze vergiessen déi zwéi Filmer vum André Cayatte Jean-Marc ou La vie conjugale (1963) a Françoise ou La vie conjugale(1963).
Intelsat I
Den Intelsat I F1 (oder „Early Bird“) war deen éischte kommerzielle geostationären Televisiounssatellit weltwäit an deen éischte vun der International Telecommunication Satellite.
Den Intelsat I gouf fir d'Communications Satellite Corporation (COMSAT) vun der Space and Communications Group vun der Hughes Aircraft Company, spéider Hughes Space and Communications Company an haut Deel vun der Boeing Satellite Systems op Basis vun de Syncom-Satellitte vun der NASA gebaut an ass de 6. Abrëll 1965 mat enger Delta-D-Rakéit vun der Weltraumgare Cape Canaveral zu Florida an de Weltraum gestart ginn All.
Kartong
Kartong ass eng méi déck a resistent Zort Pabeier, déi ënner anerem als Verpackungsmaterial benotzt gëtt oder fir Këschten draus ze maachen. Kartong kann einfach en déckt Blat Pabeier sinn oder eng méi komplex Struktur aus gewellten an net-gewellte Schichte Pabeier opweisen.
Nicolas Spanier
Den Nicolas Spanier, gebuer de 14. Februar 1811 zu Waldbriedemes, gestuerwen den 21. September 1875 an der Stad Lëtzebuerg am Alter vu 64 Joer, war e lëtzebuergesche Mëller a Politiker.
De Mëller
Den Nicolas Spanier war de Proprietär vun der fréierer Bannmille vu Waldbriedemes.
Hie war de Jong vum Nicolas Spanier senior (zirka 1734 Biwer -1813 Waldbriedemes), deen Ierfpächter vun der Bannmille vu Waldbriedemes war, an der Maria Amma(n) (*1773 Duelem), déi sech den 13. Januar 1800 bestuet haten. Nom Doud vun hirem Mann ass et der Maria Amman am Abrëll 1814 gegléckt, d'Laaschten, déi op der Mille louchen ofzeleeën a volle Proprietär vun der Millen ze ginn. Am September 1814 huet si sech fir zweet bestuet, an zwar mam Michel Noesen. D'Koppel huet 1817 d'Wunnhaus an d'Millen ëmgebaut. D'Gebai hat elo 20 m op 10 m, mat engem Bannenhaff zur Säit vun der Kierch, an deem d'Millerad stoung. De 4. Mee 1831 huet den Nicolas Spanier d'Elisabeth Fohl bestuet. D'Koppel hat eelef Kanner, déi all op der Mille gebuer goufen.
De Buergermeeschter
Den 29. Dezember 1843 ass den Nicolas Spanier Buergermeeschter vun der Gemeng Waldbriedemes genannt ginn. An där Funktioun huet hien dofir gesuergt, datt déi prachtvoll gotesch hëlze Statue vum hl. Celsus an dem hl. Georg, déi 1847 bei der Reparatur vum Daach vun der Kierch iwwer dem Kiercheverwëllef fonnt goufen, an de Musée vun der archeologescher Gesellschaft an der Stad koumen.
Den Deputéierten
Bei de Wale vum 28. September 1848 ass hien als Vertrieder vum Kanton Réimech an d'Chamber gewielt ginn, zesumme mat dem Pierre Ernest Dams, dem Charles Théodore André an dem Dr. Guillaume Velter. Säi Mandat goung vum 3. Oktober 1848 bis de 15. Mee 1854. Den Nicolas Spanier war ee vun deenen Deputéierten, déi 1848 Lëtzebuergesch an der Chamber geschwat hunn.
Den Nicolas Spanier, deen antiorangistesch a géint d'Groussgrondbesëtzer vun der Musel war, ass de Mitock aus dem Dicks sengem Vulleparlament am Gréngewald (1848). Do heescht et: "De Miitock jeitzt: “Kèng Steire méh, Kéng Schóll, kee Weirecht, kèng Schossé, Kèng Mären, (bis), A fort mat allen Herren!”"
A moderner Schreifweis: "De Mitock jäizt: “Keng Steire [Steiere] méi, Keng Schoul, kee Wäirecht [eng Steier um Wäin], keng Chaussée, Keng Mairen [Buergermeeschteren], A fort mat allen Hären!”"
D'Spottlidd huet an der Chamber fir vill Opreegung gesuergt. Zwéin Deeg no senger Publikatioun, de 7. November 1848, hunn den Nicolas Spanier an de Charles Théodore André d'Regierung, un där hirer Spëtz dem Dicks säi Papp, den Théodore de la Fontaine, stoung, doriwwer interpelléiert. No den animéierten Diskussioune vum 7. an 8. November an dem Ofstëmmen iwwer d'Vertrauensfro, dat den 8. November mat nëmmen enger eenzeger Stëmm Majoritéit fir d'Regierung ausgoung, huet dës deen aneren Dag, den 9. November, hir Demissioun ugekënnegt.
Den Dicks huet awer nach eng Schëpp no geheit an de 15. November 1848 am “Volksfreund” e “Schattenkabinett” publizéiert, wou en am Géck proposéiert huet, dem Nicolas Spanier de Ressort vun den “Travaux publiques” unzevertrauen.
D'Kanner
Vun dem Nicolas Spanier sengen eelef Kanner sinn der fënnef jonk gestuerwen. Eent vun den iwwerliewende Kanner, d'Marie (*1837), huet 1869 sech mam Jean Genson vu Schëtter bestuet an d'Haus verlooss. Déi aner Geschwëster hu sech net bestuet a sinn am Betrib bliwwen, dee si nom Doud vum Nicolas Spanier zesumme weidergefouert hunn.
Erny Brenner
Den Ernest "Erny" Brenner, gebuer den 13. September 1931 zu Diddeleng, a gestuerwen den 9. Juli 2016 zu Esch-Uelzecht, war e lëtzebuergesche Foussballspiller.
Tëscht dem 10. Abrëll 1955 am 19. September 1965 huet hien a 67 Matcher fir déi lëtzebuergesch Foussballnationalekipp 5 Goler geschoss.
Mat 12 Joer huet den Erny Brenner beim Stade Diddeleng ugefaangene Foussball ze spillen. Duerno ass e bei d'Aris Bouneweg gewiesselt. Mat 21 Joer ass hien erëm zeréck bei de Stade Diddeleng gewiesselt, wou e bis 1965 als Back a Kapitän gespillt huet.
Den Erny Brenner war bestuet an huet ee Kand. Säi Bouf Romain war och Foussballspiller zu Diddeleng an ass fir den Ament (2016) Vizepresident vum F91.
Arrivederci e grazie
Arrivederci e grazie ass en italieenesche Film vum Giorgio Capitani aus dem Joer 1988.
Ëm wat geet et am Film?
De Paolo, en depressiven Dréibuchauteur, plënnert ouni et ze wëssen, an en Haus an deem och säi Papp wunnt…
T-Tauri-Stär
T-Tauri-Stäre (TTS) si jonk Stären am Alter vu manner wéi eng Millioun Joer, déi d'Spektralklass F bis M an eng Mass tëscht 0,07 an 3 Sonnemassen hunn. An hirem Kär gëtt et nach keng oder eréischt zanter kuerzem thermonuklear Reaktiounen. Sou ee Stär ass nach net am hydrostatesche Gläichgewiicht, wouduerch en zu méi oder manner heftegen Ausbréch tendéiert. Staark bipolar Stréimungen triede mat e puer honnert Kilometer pro Sekonn aus hirem Kär eraus; do, wou d'Jets Schockfronte formen an den interstellare Gas ophëtzen, kënnen Niwwelen déi liichten, sougenannt Herbig-Haro-Objeten, observéiert ginn.
T-Tauri Stäre sinn an der Reegel am Kär vun dichten, interstellare Wolleken nieft jonke Stäre vun de Spektralklassen O a B ze fannen. Trotz hirer fréier Entwécklungsphas sinn T-Tauri Stäre méi liichtkräfteg wéi Haaptreiestären, déi déi selwecht Temperatur hunn. Hir Spektre hunn heiansdo e puer staark Emissiounslinnen, déi aus engem dënne Gasmantel stamen, dee ronderëm déi Stären ass. Besonnesch an der Rho-Ophiuchus-Stëbswollek gouf eng grouss Zuel vun dëse Stären opgrond vun hirer staarker Infraroutemissioun fonnt. Lokal Verbänn aus T-Tauri-Stäre ginn als T-Associatioune bezeechent. Dacks ginn dës Stäre vun enger zirkumstellarer Scheif ëmkreest, déi als Virleefer vu Planéitesystemer ugesi gëtt.
De Prototyp vun dëser Stäreklass ass den T Tauri, en irreguläre Verännerlechen an enger donkeler Stëbswollek am Stärebild Taurus (Stéier).
Zirkumstellar Scheiwen
All T-Tauri-Stäre weisen en Infraroutexzess opgrond vun enger zirkumstellarer Scheif mat Ofmiessunge vun e puer honnert Astronomeschen Eenheeten. D'Scheif entsteet automatesch als eng Folleg vum Dréiimpuls an der Moleküllwollek aus där sech de Stär entwéckelt huet. Wéinst Pirouetteneffet bei der Kontraktioun vun der Moleküllwollek duerchleeft d'Matière eng Scheif an an dëser gëtt duerch Reiwung en Deel vum Dréiimpuls ofgebaut. Am Laf vun der Entwécklung léist sech d'Scheif op duerch: Doduerch entstinn an de zirkumstellare Scheiwen Zone mat manner Matièredicht. Dobäi handelt et sech ëm en zentraalt Lach mat engem Duerchmiesser vun e puer Astronomeschen Eenheeten dee wiisst, souwéi Réng an deenen Exoplanéite Matière akkretéiert hunn. No e puer Millioune Joer bleift eng reng Stëbsscheif zeréck wéi bei der Vega a bei Beta Pictoris, déi sech am Laf vun der Zäit duerch Stralungsdrock komplett opléisen.
Verännerlechkeet
Bal all T-Tauri-Stäre weise souwuel eng zyklesch wéi och eng onreegelméisseg Verännerlechkeet an hirem Liichtbou. Déi onreegelméisseg Hellegkeetsännerunge sinn eng Folleg vu Schwankungen am Akkretiounskoeffizient vun de Virhaaptreiestären. D'thermesch Stralung déi duerch den Afall vu Matière op d'Uewerfläch vun den T-Tauri-Stäre fräigëtt, stellt en erhieflechen Undeel am Stralungshaushalt duer. Déi zyklesch Komponent kann d'Folleg vun engem Ëmlaf vu Brochstécker aus zirkumstellare Material ëm de jonke Stär sinn, deen zu enger Aart Bedeckungsliichtwiessel féiert. En deelweis observéierte Rotatiounsliichtwiessel gëtt dogéint mat donkele Stäreflecken op de schnell rotéierende jonke Stären a Verbindung bruecht.
Donieft kann déi magnéitesch Aktivitéit vun den T-Tauri-Stären och zu am Wäissliicht observéierte Flares, vergläichbar mat de Sonneneruptiounen an den Ausbréch vu Flare-Stären, féieren. D'Flares kënnen och am Beräich vun der Röntgenstralung nogewise ginn, mat enger Leeschtung vu bis zu e puer 1032 erg/Sekonn.
Zwou Klasse vun eruptiv verännerleche Stären, d'FU-Orionis-Stären an d'EX-Lupi-Stären, sinn änlech wéi d'T-Tauri-Stären. D'FU-Orionis-Stäre si virun hiren Ausbréch T-Tauri-Stären an entwéckele sech wärend dem Ausbroch zu F-G Iwwerrisen am Opteschen an am Infrarouden wéi déi vun engem Roude Ris. D'Ausbréch daueren e puer Joerzéngten un a ginn als en Opliichten un der Akkretiounsscheif änlech den Zwergnovaeruptioune gedeit. Och d'EX-Lupi-Stäre si vir an no dem Ausbroch net z'ënnerscheede vun aneren T-Tauri-Stären. Si weisen e K-M Spektrum an d'Dauer vun den Eruptioune läit an der Gréisst vu Méint bis Joer. Wärend de Rouphase läit d'Akkretionsrat bei 10−7 Sonnemasse pro Joer. An der Ausbrochsphas klëmmt d'Rat ëm e Faktor 1000 un a féiert zu dem Opliichte vun der Pseudophotosphär.
Spektrum
T-Tauri-Stäre weisen eng Spektralklass spéider als F. Weiderhin ass en héijen Undeel u Lithium charakteristesch fir dës jonk Stären. D'Element Lithium duerchleeft scho bei Temperature bannent der Grenz fir d'Waasserstoffbrennen thermonuklear Reaktiounen. Well den Energietransport an den T-Tauri-Stären nach bal vollstänneg duerch Konvektioun geschitt, ass Lithium am Haaptreiestadium kaum nach nozeweisen.
Weiderhi gëtt ënnerscheet tëscht:
Magnéitfelder
De Modell vun der magnéitosphärescher Akkretioun gouf entwéckelt no der Observatioun vu Magnéitfelder an der Gréisst vun e puer Dausend Gauß un der T-Tauri-Stärenuewerfläch unhand vum Zeeman-Effet. D'Magnéitfeld dréngt an déi zirkumstellar Scheif an an dominéiert an engem Ofstand vun e puer Stäreradien d'Akkretioun vun der Matière aus der Scheif. Dës fléisst dobäi laanscht de Magnéitfeldlinnen op d'Pole vum Magnéitfeld. Déi nogewisen Absorptiouns- an Emissiounslinne vun den T-Tauri-Stäre kënnen duerch de Modell vun der magnéitosphärescher Akkretioun gutt erkläert ginn. Dat staarkt Magnéitfeld vun den T-Tauri-Stäre gëtt mat der héijer Rotatiounsvitesse vun de jonke Stären a Verbindung bruecht opgrond vun der Akkretion. Nom Opléise vun der Akkretiounsscheif zerfällt d'stellaart Magnéitfeld an e puer Millioune Joer an erreecht nëmmen nach Wäerter ëm e puer Gauß.
Jean Deitz
De Jean Deitz, gebuer den 23. Januar 1892 zu Klengbetten, gestuerwen de 24. Dezember 1967 an der Stad Lëtzebuerg, war e lëtzebuergeschen Architekt.
Yonval
Yonval ass eng franséisch Gemeng am Departement Somme an der Regioun Hauts-de-France.
Ernest Feltgen
Zesumme mam Edmond Joseph Klein an dem Théodore Witry war den Dr. Feltgen ee vun den Initiateure vun der Grënnung, am Joer 1904, vun der « Société d'Hygiène sociale et scolaire » (Verein für Volks- und Schulhygiene). Am Joer 1908 war hie Grënnungsmember vun der « Ligue luxembourgeoise contre la tuberculose », déi hie vun 1908 bis 1917 a vun 1936 bis 1940, an nom Krich bis 1949 presidéiert huet. Nieft den hygienesche Froen huet den E. Feltgen sech mat Botanik an Zoologie beschäftegt. Hie war Member vun der Société des naturalistes luxembourgeois (SNL) a laang Jore President respektiv Vizepresident vun deem Veräin.
Yonval
Zanter senger Grënnung den 28. Juli 2020, ass d'Gemeng Member vum Parc naturel régional Baie de Somme - Picardie maritime
Ernest Feltgen
Den E. Feltgen war Member vun der Section des sciences vum Institut grand-ducal, vun 1908 bis zu senger Demissioun am Dezember 1917; 1934 ass hien nees opgeholl ginn. Vun 1945 bis zu sengem Doud war hie Vizepresident vun der Sektioun.
Montsalvy
Montsalvy ass eng Gemeng am franséischen Departement Cantal an der Regioun Auvergne-Rhône-Alpes.
Ernest Feltgen
Den Ernest Feltgen war de Fils vum Dokter a Mykolog Jean Feltgen.
Fir un hien z'erënneren, gouf 1952 eng Strooss um Lampertsbierg no him genannt (Boulevard Dr Ernest Feltgen).
NGC 5474
Den NGC 5474 ass eng Zwerggalaxis vum Typ Sc a läit ronn 21 Millioune Liichtjoer vun eis ewech am Stärebild Ursa Major. D'Galaxis huet eng Wénkelgréisst vu 4,8' × 4,3' an eng visuell Magnitude vun 10,6 mag. Den NGC 5474 gehéiert zu der Messier 101-Grupp, enger Galaxiëgrupp, mam bekanntste Member Messier 101. Déi no Distanz vum Objet huet duerch hir gravitativ Kraaft d'Ausgesi vum NGC 5474 staark verzerrt.
Minden (Sauer)
Minden, ass eng Uertsgemeng an der Verbandsgemeng Südeifel am Äifelkrees Béibreg-Prüm, am däitsche Bundesland Rheinland-Pfalz.
Et läit op der Sauer, do wou d'Prüm draleeft, praktesch vis-à-vis vum lëtzebuergesche Steenem.
Geschicht
Um Territoire vu Minden goufen archeologesch Fondsaachen aus der Virgeschicht a Spuere vu Siidlungen aus der réimescher a fränkescher Zäit fonnt. Eng éischt Kéier schrëftlech ernimmt gouf et als "Munda" an enger Charte aus dem 12. Joerhonnert, an där vun enger fréiere Besëtz vum Klouschter Iechternach bei enger Millen zu Munda rieds geet. 1326 gouf do eng Kierch attestéiert.
Am 15. Joerhonnert war de Johan von Vinstingen, Falkenstein a Bettingen de Besëtzer vu Minden.
Bis zu der Franséischer Revolutioun huet Minden (wéi och Menningen an Irrel) zu der Par St.-Péiter-a-Pol vun Iechternach gehéiert.
Minden (Sauer) war eng Halt vun der Nims-Sauertalbahn. Haut geet iwwer den Tracé vun der fréierer Bunn e Vëloswee.
1985 gouf eng Foussgängerbréck tëscht Minden a Steenem a Betrib geholl.
Bevëlkerung
Entwécklung vun der Zuel vun den Awunner (31. Dezember): Quell: Statistisches Landesamt Rheinland-Pfalz
Kuckeswäertes
D'Kierch, déi am Ufank vum 12. Jh. am romanesche Stil gebaut, a 1717 vergréissert an ëmgebaut gouf. Si ass dem Hellege Sylvester geweit.
NGC 5474
Den NGC 5474 gouf den 1. Mee 1788 vum Wilhelm Herschel entdeckt.
Mareuil-Caubert
Mareuil-Caubert ass eng franséisch Gemeng am Departement Somme an der Regioun Hauts-de-France am Dall vun der Somme.
Théodore Witry (Professer)
Den Théodore Witry, gebuer de 6. Mäerz 1839 zu Rolleng (Miersch) a gestuerwen den 10. Januar 1910 an der Stad Lëtzebuerg, war e lëtzebuergesche Professer.
Den T. Witry, deen zënter 1864 3. Repetent am Athenäum war, huet 1865 säin Doktorat (Spezialitéit Däitsch) zu Lëtzebuerg gemaach. Vun 1864 u war hien 1. Repetent am Athenäum, wou hie seng Nominatioun als Professer am Joer 1869 krut.
1881 gouf hien « Ober-Inspektor » (inspecteur principal) vun de Primärschoulen.
Zesumme mam Ernest Feltgen an dem Edmond Joseph Klein war den Th. Witry ee vun den Initiatore vun der Grënnung, am Joer 1904, vun der « Société d'Hygiène sociale et scolaire » (Verein für Volks- und Schulhygiene).
Parnac (Lot)
Parnac ass eng franséisch Uertschaft a Gemeng am Departement Lot, an der Regioun Occitanie.
D'Uertschaft läit um Uwänner vum Lot
Superflare
E Superflare ass eng Eruptioun op engem sonnenänleche Stär bei deem eng Energie vun 1033 bis 1038 erg an engem Zäitraum vun enger Stonn fräigesat gëtt. D'Superflares si bis zu enger Milliounmol méi energieräich wéi déi gréisst bis elo observéiert Sonneneruptiounen.
Sonneneruptiounen an d'Flares bei UV-Ceti-Stäre sinn all eng Folleg vu magnéitesche Kuerzschlëss vun de stellare Feldlinnen an der Korona. Déi dobäi fräigesat Energie schleidert Partikelen an d'Chromosphär déi ënner der Korona läit, déi do mat der méi dichter Matière kollidéieren. De Plasma vun der Chromosphär gëtt dobäi opgewiermt a mat héijer Vitess an d'Korona gedriwwen. D'Flares kënnen am Beräich vun der Röntgenstralung, Radiostralung, Ultraviolettstralung an am visuelle Liicht nogewise ginn. Superflares ënnerscheede sech vun normale Flares, wéi si a Flares-Stären, BY-Draconis-Stäre, FK-Comae-Berenices-Stären, RS-Canum-Venaticorum-Stären an an interaktiven Algolstären optrieden, nëmmen duerch d'Gréisst vun der fräigesater Energie.
Superflares triede bei sonnenänleche Stären op. Dobäi hu si eng méi grouss Bedeckung mat Stäreflecke wéi eis Sonn, woubäi s'awer net méi séier rotéiere wéi d'Sonn. Normalerweis ass eng séier Rotatioun eng Viraussetzung fir héich chromosphäresch Aktivitéit an der Stellarphysik. Et besteet eng Bezéiung tëscht där mat Stäreflecke bedeckter Fläch an der wärend dem Superflare fräigesater Energie. En equivalenten Zesummenhank ass och op der Sonn tëscht der Fläch vun de Sonneflecken an der bolometrescher Liichtkraaft vu Flares observéiert ginn. Dat léisst unhuelen, datt déi wärend de Superflares ofgestraalt magnéitesch Energie an oder ëm d'Stäreflecken erëm gespäichert goufen. Stäre mat observéierte Superflares schéngen en däitlech méi staarkt globaalt Magnéitfeld ze hunn wéi d'Sonn. D'Meenung, datt d'Superflares duerch e Kuerzschluss vu Magnéitfelder tëscht engem Hot Jupiter an engem aktive Stär ervirgeruff ginn, gouf mat neien Observatiounen net konfirméiert.
Sonnenänlech Stäre mat Superflares ginn net vun Hot Jupiteren ëmkreest. Observatioune mam Kepler-Weltraumteleskop hunn Hypotheese widderluecht, wouno déi staark magnéitesch Aktivitéit op dëse Stären eng Folleg vun enger gebonnener Rotatioun tëscht engem Planéit an engem Stär ass, bei deenen d'Magnéitfelder vu béide Stären interaktiv sinn. D'Parametere vun der Rotatiounsvitess, d'Magnéitesch Flossdicht, e stellaren oder grousse planetare Begleeder, déi effektiv Temperatur, d'Uewerflächenacceleratioun an d'Metallizitéit vu G-Stäre mat Superflares ënnerscheede sech all net wiesentlech vun deene vun der Sonn. Et kéint dofir sinn, datt Superflares och op der Sonn optrieden.
Les sentiments
Les sentiments ass e franséische Film vun der Noémie Lvovsky aus dem Joer 2003.
Ëm wat geet et am Film?
De François an d'Edith plënneren an hiert neit Haus. De François iwwerhëlt dem Jacques seng Dokteschpraxis. De Jacques gëtt Direkter an enger grousser Klinick. De Jacques a seng Fra Carole wunnen nieft dem François an der Edith. De Jacques an d'Edith verléiwe sech…
Ostdäitsch Foussballnationalekipp
D'Ostdäitsch Foussballnationalekipp, och Foussballnationalekipp vun der DDR (op Héichdäitsch: Fußballnationalmannschaft der DDR), war vun 1952 bis 1990 eng Selektioun vun de beschte ostdäitsche Foussballspiller, déi vun der Foussballs-Unioun vun der DDR (DFV) erausgesicht gouf. Si huet déi Däitsch Demokratesch Republik op internationalem Niveau, zum Beispill bei de Qualifikatioune fir d'Europameeschterschaft (UEFA) an d'Weltmeeschterschaft (FIFA), representéiert.
NGC 3801
Den NGC 3801 ass eng Spiralgalaxis am Stärebild Leo.
Valérie Donzelli
D'Valérie Donzelli, gebuer den 2. Mäerz 1973 zu Épinal, ass eng franséisch Schauspillerin, Dréibuchauteur a Regisseurin.
No e puer Niewerollen a Filmer (dorënner Qui a tué Bambi ?, Le Plus Beau Jour de ma vie, an Entre ses mains) gouf d'Valérie Donzelli bekannt duerch Rollen an Tëleesfilmer (Clara Sheller, 7 ans).
Main dans la main (mat der Valérie Lemercier an dem Jérémie Elkaïm an den Haaptrollen) koum am Dezember 2012 eraus.
D'Valérie Donzelli ass d'Enkelin respektiv d'Urenkelin vun de Sculpteuren a Moler Dante Donzelli an Duilio Donzelli.
Giro della Valle d'Aosta
De Giro della Valle d'Aosta (mam ganzen Numm Giro ciclistico internazionale della Valle d'Aosta - Les Savoie - Mont Blanc - Valais, op Franséisch Tour international de la Vallée d'Aoste - Les Savoie - Mont Blanc - Valais), ass eng Etappecourse déi all Joer am Juli gefuer gëtt. Se féiert all Joer duerch den Aostadall an Italien, duerch déi franséisch Regioun Rhône-Alpes an duerch de Schwäizer Kanton Wallis.
Michel Delleré
De Michel Delleré, gebuer de 15. August 1894 zu Néngsen, gestuerwen den 1. Juli 1982 zu Iechternach, war e lëtzebuergesche Professer a Literat.
De Professer
De Michel Delleré hat sech de 26. Februar 1924 zu Dikrech mat der Barba Berthe Reding (*1891), bestuet; d'Koppel hat ee Jong, de Gab Delleré.
Am 2. Weltkrich
Am Zweete Weltkrich war de Michel Delleré vum Januar bis de Juli 1942 vum däitschen Okkupant op Heinsberg deplacéiert ginn; vum September 1942 u bis de Juli 1943 war hien nees zu Iechternach, duerno gouf hien an d'Escher Industrieschoul geschéckt, wou hie vum August 1943 bis de September 1944 huet bleiwe mussen.
De Michel Delleré war ee vun deene véier Iechternacher Professeren, déi no de Schüler vum Iechternacher Kolléisch hirem Proteststreik vum 1. September 1942 vun der Gestapo verhaft gi sinn. Déi dräi aner waren de Jos Hoffmann, den Antoine Weis an den Alphonse Schmit, deen de 5. September 1942 higeriicht ginn ass, wärend seng dräi Kolleegen den 3. September nees fräigelooss gi waren.
Den Auteur
De Michel Delleré huet eng Rei vu klengen Artikele publizéiert, mä awer och eng gréisser Etüd iwwer d'Stad Iechternach ënner der Fuchtel vun de franséische Revolutiounstruppen tëscht dem August 1794 an dem Juni 1795.
La table tournante
La table tournante ass e franséischen Animatiounsfilm vum Paul Grimault an Jacques Demy aus dem Joer 1988.
Ëm wat geet et am Film?
De Paul Grimault presentéiert verschidde vu senge Kuerzfilmer:
Fahd ibn Abd al-Aziz
De Fahd ibn Abd al-Aziz (arabesch: فهد بن عبد العزيز آل سعود), gebuer 1921 oder 1923 zu Riad an och do den 1. August 2005 gestuerwen, war vum 13. Juni 1982 bis zu sengem Doud Kinnek vu Saudiarabien.
1953 gouf hie vu sengem Papp zum Ausbildungsminister ernannt. 1962 gouf en Innenminister, an 1967 Delegéierte Premierminister.
De 25. Mäerz 1975 gouf de Kinnek Faisal vu sengem Neveu Faisal ibn Musa‘id ermuert. De Chalid ibn Abd al-Aziz gouf dem Faisal säin Nofollger, an de Fahd gouf an de leschte Jore vum Kinnek Chalid senger Herrschaft De-facto-Premierminister.
De Fahd war fënnefmol bestuet an hat néng Jongen a fënnef Meedercher.
Steichen
Steichen ass e Familljennumm.
1880 hunn zu Lëtzebuerg 406 Leit sou geheescht, 1930 waren et der 425 an 1981 378.
Leit mat deem Numm sinn ë. a.:
Portugisesch Foussballnationalekipp
D'Portugisesch Foussballnationalekipp (op Portugisesch: Seleção Portuguesa de Futebol) ass eng Selektioun vun de beschten portugisesche Foussballspiller, déi vun der Portugisescher Foussball-Federatioun (FPF) erausgesicht ginn. Si representéiert Portugal op internationalem Niveau, zum Beispill bei de Qualifikatioune fir d'Europameeschterschaft (UEFA) an d'Weltmeeschterschaft (FIFA).
An der FIFA-Weltranglëscht läit d'Portugisesch Nationalekipp op der Plaz 3 (Stand: 18. Januar 2017). 2016 huet Portugal d'Foussball-Europameeschterschaft gewonnen.
Zanter 2014 ass de Fernando Santos Haapttrainer vun der Foussballnationalekipp.
Éischte Kräizzuch
Den Éischte Kräizzuch war eng chrëschtlech Krichsrees fir Palestina z'errueweren, eng Aktioun zu där de Poopst Urban II. de 27. November 1095 um Konzil vu Clermont opgeruff hat.
Am Ufank war e geduecht fir dem Byzantinesche Räich bei der Verdeedegung géint d'Seldschucken ze hëllefen. De Kräizzuch huet 1096 als Pilgerrees ugefaangen, bei där bewaffnet Pilger an en ettlech Ritterarméien aus Frankräich, Däitschland an Italie matgemaach hunn. Als Schluss gëllt d'Eruewerung vu Jerusalem am Joer 1099 mat enger Arméi ënner dem Kommando vum Godefroy vu Bouillon, Bohemund von Tarent, Raymond vu Saint-Gilles an Tancrède vun Hauteville an an der Folleg d'Grënnung vum Kinnekräich Jerusalem.
Geopolitesch Situatioun virum Kräizzuch
1054 war e Chisma tëscht der kathoulescher Kierch vu Roum an där vu Konstantinopel entstanen, an ëm 1078 hunn an der islamescher Welt déi tierkesch Seldschucken ëmmer méi Muecht kritt, wat dunn och Jerusalem ze spiere krut. D'Helleg Stad, déi vu 607 un, vun den arabesche Kalife vun den Abbasside kontrolléiert gouf, stoung op eemol ënner dem Jach vun enger brutaler tierkescher Arméi, déi scho virdru Persien a Palestina besat hat. D'Pilger konnten net méi an d'Helleg Stad kommen, an déi chrëschtlech Bevëlkerung huet sech ëmmer méi bedreet gefillt. De Poopst huet an där moslemescher Invasioun déi amgaange war sech iwwer ganz Klengasien auszebreeden, eng Geleeënheet gesinn fir déi zwou Kierchen nees ze vereenegen a sou méi stark géint déi gemeinsam Gefor ze sinn. De Poopst Gregoire VII. hat schonn e Projet fir eng militäresch Interventioun geplangt, aus deem awer näischt ginn ass. De byzantinesche Keeser Alexis I. huet säi chrëschtlecht Räich a Gefor gesinn an d'Ritter an d'Pilger deenen de Wee op Jerusalem verspaart war hu sech ëmmer méi geiergert, sou datt de Poopst decidéiert huet, datt et un der Zäit wier fir eppes z'ënnerhuele fir de Moslemen de Bass ze halen an datt Roum nees d'Kontroll iwwer d'Hellegt Graf sollt kréien.
Prunet (Cantal)
Prunet ass eng Gemeng am franséischen Departement Cantal an der Regioun Auvergne-Rhône-Alpes.
Épagne-Épagnette
Épagne-Épagnette ass eng franséisch Gemeng am Departement Somme an der Regioun Hauts-de-France am Dall vun der Somme.
Orca
Den Orca (Orcinus orca), och alt Schwäertwal genannt, ass eng Walaart aus der Famill vun den Delfinen (Delphinidae). Si kënnt op der ganzer Wlet vir, wann s'och Gewässer laanscht d'Küsten, éischter an de méi héije Breedegraden, de Virzock gëtt.
Orcae si sozial Déieren, déi eng komplex Populatiounsstruktur opfweises hunn. Si si generalistesch Fleeschfrësser, déi virun allem Fësch, Mamendéieren aus dem Mier, wéi z. B. Robben a geleeëntlech och aner Waler joen a friessen.
Charakteristiken
Den Orca ass déi gréisst Aart vu Walen. D'Männche gi bis bis 9,8 m laang, d'Kéi (d'Weibercher) héchstens 8,5 m. Se bréngen et op e Gewiicht bis op 6,6 t. Si hunn eng opfälleg, bis zu 1,8 m héich dräieckeg Réckefloss (dohier den Numm Schwäertwal). D'paddelfërmeg Flipperen gi bei de Männercher ronn 2 m laang, bei de Weibercher 1,5 m. D'Schwanzfloss gëtt bis zu bis zu 2,8 m breet an ass hanne konkav.
Charakteristesch ass hir kontrastéiert schwaarz-wäiss Fierwung. De Réck ass schwaarz, iwwerdeems de Bauch an e Fleck hannert den Ae wäiss ass. D'Faarverdeelung variéiert no Ekotyp.
Als Jeeër hu si e kräftegt Gegéck, mat op all Kifer-Hallschecht 10–14 koneschen Zänn vun 2,5–5 cm Duerchmiesser, am Ganze sinn et der 40–56.
Verbreedung
Den Orca kënnt an alle Mierer vun der Welt vir, ma ass éischter seelen an den tropesche Breeten. Déi gréisst Populatioune sinn am Nordpazifik, Nordatlantik an an de Polarmierer ze fannen. Déi meescht liewen e groussen Deel vun der Zäit no bei de Küsten. Am Atlantik ronderëm Europa kënnt d'Aart virun allem an Norwege vir. Et gëtt se och ronderëm Grönland, Island, Jan Mayen, d'Färöer, d'Biereninsel, Franz-Josef-Land, Spitzbergen, Nowaja Semlja, d'Brittesch Inselen am nërdlechen Nordmier. Am südlechen Nordmier, wéi viru Schweden, Dänemark, Däitschland oder Holland ass den Orca éischter sielen, grad esou wéi am Baltesche Mier oder am Äermelkanal. Just heiansdo gëtt dat eent oder anert Exemplar am Mëttelmier observéiert, dat aus dem Atlantik dohigeschwommen ass,
Am Zock vun der globaler Erwiermung an domat verbonnen dem Réckgang vum Äis ginn Orcaen ëmmer méi dacks an arktesche Regiounen observéiert, wou se e Friesskonkurrent zum Äisbier kënne ginn.
Ekotypen
Bis ewell goufen 10 sougenannt Ekotypen identifizéiert: Fënnef op der Nord- a fënnef op der Südhallefkugel. Dës ënnerscheede sech vun eneen duerch hiert soziaalt Behuelen, hir Friess- a Juegdgewunnechten an och zum Deel duerch hiert Ausgesinn.
Organspend
Eng Organspend ass d'Ewéchhuelen vun engem oder méi Organer aus dem Kierper vun engem Mënsch, dee kuerz virdru gestuerwen ass, oder vun engem gesonde fräiwëllege Spender, deen nach lieft. Dat Organ gëtt dann an de Kierper vun enger anerer, lieweger Persoun transplantéiert. Geleefeg Organtransplantatioune betreffen d'Nieren, d'Häerz, d'Liewer, d'Bauchspäicheldrüs, d'Däerm, d'Longen, d'Schanken, an d'Haut. Dacks ginn d'Tissuspenden (Gewebespenden) (zum Beispill Hornhaut vum Aen) och zu den Organspende gezielt, obwuel et sech net ëm Organer handelt. Donieft gëtt et och nach Bluttspenden a Knachemuerchspenden (Bluttstammzellespenden).
Bestëmmt Organer kënne vu liewege Spender kommen, wéi d'Nier oder Deeler vun der Liewer, mee déi meescht Spende geschéien eréischt nom Doud vum Spender.
All d'Organer an Tissue ginn an enger Prozedur entholl, déi der Chirurgie gläicht, an all d'Incisiounen (Schnëtt) ginn no deem Agrëff nees zougemaach. An der Zäit virum Begriefnes soll net z'erkenne sinn, datt den Doudegen en Organspender war.
Persounen aus allen Altersklasse kënnen Organspender ginn. Den Alter vum Donateur ass manner wichteg wéi den Zoustand vum Organ, dat gespent gëtt. Dowéinst ginn trotzdem seelen Organer vu Leit iwwer 70 Joer benotzt.
Weltwäit ginn et Organspender, mee och Waardelëschten fir Leit, déi op en Organ waarden. Vill Patienten op esou Waardelëschten stierwen, well se net zur Zäit en Organ kréien. De 17. November 2016 zum Beispill stoungen eleng an den USA 119.905 Persounen op der Waardelëscht fir en Organ, dat hinnen d'Liewe kéint retten.
Organspenden zu Lëtzebuerg
An Europa ass Lëtzebuerg ee vun de Länner mat de mannsten Organspender. 2015 goufen et am ganze Land nëmmen dräi Organspender. Domat war Lëtzebuerg engem Eurostat-Classement no op der leschter Plaz a weltwäit op der sechstleschter Plaz. Déi Zuel ass zënter 2011, wéi et nach 9 Spender gouf, ëm 25% zeréckgaangen.
2015 hu ronn 60 Leit am Groussherzogtum op en neit Organ gewaart.
Sansac-Veinazès
Sansac-Veinazès ass eng Gemeng am franséischen Departement Cantal an der Regioun Auvergne-Rhône-Alpes.
Organspend
Organspenden zu Lëtzebuerg
Vum Gesondheetsministère gëtt et en Organspenderpass, "Passeport de vie" genannt. An dësem dréckt de Besëtzer seng Awëllegung aus, datt him am Fall vun engem stënterlechen Doud Organer ewechgeholl a gespent kënne ginn. Engem Porte-parole vum Ministère no gëtt et zu Lëtzebuerg d'Potential fir 10-15 Organspenden am Joer.
Le joueur (Film 1958)
Le joueur ass e franséisch-italieenesche Film vum Claude Autant-Lara aus dem Joer 1958 nom Roman mam selwechten Numm vum Fjodor Dostojewski.
Observatoire vun Toulouse
Den Observatoire vun Toulouse ass e fréieren Observatoire zu Toulouse a Frankräich. E gouf 1733 vun der Académie des Sciences, Inscriptions et Belles-Lettres de Toulouse gegrënnt an am Joer 1841 am Staddeel Jolimont nei opgeriicht. D'Ariichtung dréit nach haut d'Bezeechnung Observatoire de Jolimont, a gouf 1875 mat engem deemools groussen Teleskop, engem 83 cm-Spigelteleskop ekipéiert. D'astronomesch Observatioune goufe vun 1908 un, wéinst de bessere Siichtverhältnesser, op de Pic du Midi verluecht an 1970 zu Toulouse ganz opginn. Den Observatoire ass 1981 an en neit Gebai um Campus vun der Universitéit Paul Sabatier am Staddeel Rangueil geplënnert a gehéiert mat weideren Ariichtungen, zanterhier zum Observatoire Midi-Pyrénées. D'Ariichtung zu Jolimont gëtt zanter 1984 vun der Société d'Astronomie Populaire de Toulouse gefouert.
Direktere waren ënner anerem de Félix Tisserand, vun 1873 bis 1878 an de Benjamin Baillaud vun 1879 bis 1908.
NGC 3794
Den NGC 3794 ass eng Spiralgalaxis am Stärebild Ursa Major. Hie gouf am Joer 1789 vum Astronom Wilhelm Herschel mam 18,7 Zoll-Teleskop entdeckt.
Saint-Vincent-Rive-d'Olt
Saint-Vincent-Rive-d'Olt ass eng franséisch Uertschaft a Gemeng am Departement Lot, an der Regioun Occitanie.
D'Uertschaft läit um lénksen Uwänner vum Lot
Paul Galles
De Paul Galles, gebuer den 18. Mee 1973 an der Stad Lëtzebuerg, ass e lëtzebuergeschen Theolog an CSV-Politiker. Hie schafft bei Young Caritas als Coordinateur vum solidaresche Benevolat.
Formatioun & Carrière
No senger Première 1992 am Lycée Michel-Rodange huet hien Theologie op der Universitéit vun Tréier a vun 1995 un op der Pontificia Università Gregoriana studéiert, wou hien 2004 säin Ofschloss gemaach huet. Am Jubeljoer 2000 hat hien zu Roum an der vatikanescher Jugendpastoral matgeschafft an ënner anerem de Weltjugenddag mat virbereet. De Paul Galles huet de 16. Abrëll 2010, op der peepstlecher Universitéit Gregoriana zu Roum, eng Dokterthees an der Theologie mat der Mentioun "summa cum laude" verdeedegt mam Titel vun der Dissertatioun: Situation und Botschaft - Die soteriologische Vermittlung von Christologie und Anthropologie in den offenen Denkformen von Paul Tillich und Walter Kasper Hie war vun 1999 bis 2010 kathoulesche Priister a reegelméissege Mataarbechter um DNR. Vun 2005 bis 2010 war hien am pastorale Projet Pimp my church engagéiert.
Am Joer 2011 huet hien en Opbaustudium am Beräich Nohalteg Entwécklungszesummenaarbecht op der TU Kaiserlautern gemaach. Duerno huet hie bei der Caritas ugefaange mat schaffen an huet matgehollef d'Young Caritas opzebauen. Op der Universitéit Tréier huet hien 2015/16 eng Ausbildung zum Coach gemaach.
Am Joer 2016 krut hien de Prix du citoyen européen fir säi soziaalt Engagement fir d'Flüchtlingen a fir seng Aarbecht am Déngscht vun der Solidaritéit an der sozialer Inklusioun zu Lëtzebuerg.
Politesch Mandater
Bei de Gemengerotswalen 2017 gouf hien an de Gemengerot vun der Stad Lëtzebuerg gewielt. No de Gemengewale vun 2023 gouf hien do Schäffen.
2018 huet hie fir d'Chamberwale kandidéiert a gouf fir d'CSV am Bezierk Zentrum gewielt.
Eaucourt-sur-Somme
Eaucourt-sur-Somme ass eng franséisch Gemeng am Departement Somme an der Regioun Hauts-de-France am Dall vun der Somme.
Mutiny on the Bounty (Museksgrupp)
Bandgeschicht
Mutiny on the Bounty gouf am Abrëll 2004 vum Nicolas Przeor a vum Sascha Schmitz gegrënnt. , D'Memberen hunn zanterhir e puermol gewiesselt. 2005 huet MOTB mat der Grupp Treasure Chest at the End of the Rainbow e Splitalbum erausbruecht. D'Membere vun deemools waren de Sacha Schmitz vun Treasure Chest, de Luciano Lippis vu Ganesha, den David Moreira vun Eternal Tango an den Nicolas Przeor. 2007 huet de Moreira d'Grupp verlooss an de Bassist Claudio Pianini ass derbäikomm. Am August 2011 goufen de Claudio Pianini an de Gittarist Luciano Lippis vum Cedric Czaika a Clement Delporte ersat.
2009 huet MOTB en éischte Soloalbum mam Titel Danger Mouth erausbruecht.
2011 war d'Grupp am Govinda van Maele sengem Documentaire We Might as Well Fail ze gesinn.
Der Grupp hiren zweeten Album Trials (2012) gouf vum bekannten amerikanesche Produzent Matt Bayles produzéiert, deem si e Link mat e puer vun hire Lidder geschéckt haten an deen d'Band duerno no engem vun hire Concerten zu Austin an Texas, getraff hat. D'Opname fir den Album goufen am Bayles sengem Studio zu Seattle gemaach an hunn e Mount gedauert. D'Produktion huet d'Band ënner anerem mat Crowdfunding iwwer de Site pledgemusic.com finanzéiert. Dem Album seng Release-Party war de 4. Mee 2012 am Atelier, wou MOTB vu Mount Stealth an Heartbeat Parade ënnerstëtzt goufen. Am Abrëll war schonn d'Single Artifacts an e Museksvideo dofir verëffentlecht ginn. Och fir d'Lidd Myanmar gouf am Februar 2013 e Musekclip public gemaach.
Duerno huet MOTB a ganz Europa Concerte gespillt. Zu Lëtzebuerg si si ënner anerem um Rock-A-Field (2009, 2012 an 2015), um Rock um Knuedler (2007, 2009, 2013 an 2015) an um Food for Your Senses (2008 an 2012) opgetrueden.
Ufank 2014 as e Museksvideo fir d'Lidd Mapping the Universe verëffentlecht ginn.